Gala de Dia by Loewe for Women - 6.8 oz Perfumed Shower Gel
Home / Fragrance / Women's Perfumes / Bath & Shower Gels / Loewe / Gala de Dia
LoeweBy CollectionAgua de LoeweGala de DiaAgua de LoeweGala de Diaprice rangeFrom $10 - $19.99typeBody Gel/WashaudienceAdultsWomen Nuwe SA fliek vat jou op ŉ reis deur die fases van die lewe | Maroela Media
Die nuwe Suid-Afrikaanse rolprent Blouwyn vertel ŉ storie van drie onverwante paartjies wie se paaie op ŉ unieke manier kruis.
Blouwyn is ŉ Afrikaanse romantiese komedie met Johnny Taute as regisseur. Liza du Toit en Renier Weideman vertolk die hoofrolle.
Nadat Du Toit se karakter, Sonja, se akteursdroom aan skerwe lê weens ŉ mislukte oudisie, besluit sy om te maak asof sy die nuwe pastoor op die klein Wes-Kaapse dorpie Philadelphia is. Daar kom sy ander paartjies teë en word die idee van liefde en intimiteit ondersoek.
“Blouwyn is nie jou gewone romantiese komedie nie, dit neem jou op ŉ reis deur die fases van die lewe,” lui ŉ verklaring.
Nianell sing die temalied vir die fliek Blouwyn (Foto: Verskaf)
“Die fliek gebruik situasionele komedie om die spanning te verlig sodat die gehoor tussendeur kan asemskep. Die fliek waag dit om traumatiese littekens wat deur kanker en mishandeling gelaat is binne ŉ verhouding aan te raak, asook hoe dié littekens die werklikheid van die karakters vorm.”
Taute het ook ŉ aangrypende liedjie met dieselfde naam geskryf wat Nianell spesiaal vir die rolprent opgeneem het.
Blouwyn is op 7 Julie bekendgestel in ŉ aanlyn filmfees. Dié filmfees laat jou toe om vir drie weke toegang tot die rolprent te hê teen R28 per kaartjie. Die Blouwyn– aanlyn filmfees duur tot 26 Julie en kaartjies kan hier gekoop word.